วันนี้มาทานข้าวกับเพื่อนที่ร้านฟูจิ
สาขานี้อยู่เดอะมอลล์บางกะปิ ชั้น 3 ค่ะ
อย่างที่ทราบกันดีนะคะ ฟูจิเป็นร้านอาหารญี่ปุ่นชื่อดัง ใครๆก็รู้จัก
ยิ่งวันพุธคนยิ่งเยอะ เพราะช่วงนี้มีโปรโมชั่น
วันพุธลด 20% ค่ะ่ แต่เสียดายที่สาขานี้ ไม่ร่วมโปรนี้ค่ะ 

เริ่มเมนูแรกเลยนะคะ 
ชุดหมูชุบเกล็ดขนมปังทอด 140 บาท
ในเช็ตจะมี หมูทอด ข้าว ซุปมิโซะ ผักดอง
หมูทอดอร่อยมากค่ะ กรอบนอกนุ่มใน 
กัดทีนี่มีเสียงดังกร๊อบกร๊อบเลยค่ะ กินกับข้าวญี่ปุ่นร้อนๆ แกล้มด้วยผักดอง 
ชอบเช็ตนี้มากค่ะ

ตามด้วยเมนูใหม่ สเต็กปลาแซลมอน สปาเก็ตตี้ครีมซอส 220 บาท
จานนี้ชอบตรงแซลมอนย่างค่ะ เส้นสปาเก็ตตี้ธรรมดามาก ซอสก็เลี่ยน 
กินแล้วรู้สึกไม่ค่อยโอเลยค่ะ

ข้าวหน้าแกงกะหรี่หมูทอด 170 บาท
รสชาติธรรมดา เหมือนๆแกงกะหรี่ทั่วๆไปค่ะ

อีกเมนูนึงที่มาร้านนี้แล้วต้องสั่งค่ะ
ข้าวปั้นปลาแซลมอนสอดไส้ปูอัด อโวคาโด แตงกวา  220   บาท
ส่วนตัวชอบเมนูนี้มากๆค่ะ แซลมอนสดดีค่ะ
ตัวข้าวปั้นก็อร่อยลงตัว มาทีไรต้องสั่งทุกทีค่ะ

ปิดท้ายด้วยของหวานอย่าง
พุดดิ้งช็อกโกแลต 70 บาท
อร่อยใช้ได้ค่ะ พุดดิ้งนิ่มๆราดช็อกโกแลต 
เป็นของหวานล้างปากอย่างดีเลยค่ะ




